CELEX: 32010D0134
Language: mt
Date: 2010-03-01 00:00:00
Title: 2010/134/: Deċiżjoni tal-Kummissjoni tal- 1 ta’ Marzu 2010 li temenda d-Deċiżjoni 2006/473/KE fir-rigward tar-rikonoxximent tal-Awstralja kontinentali bħala ħielsa mill- Xanthomonas campestris (il-varjetajiet kollha patoġeniċi għaċ-Ċitru) (notifikata bid-dokument numru C(2010) 1063)

4.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 53/10
            
         DEĊIŻJONI TAL-KUMMISSJONI
   tal-1 ta’ Marzu 2010
   li temenda d-Deċiżjoni 2006/473/KE fir-rigward tar-rikonoxximent tal-Awstralja kontinentali bħala ħielsa mill-Xanthomonas campestris (il-varjetajiet kollha patoġeniċi għaċ-Ċitru)
   (notifikata bid-dokument numru C(2010) 1063)
   (2010/134/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (1), u partikolarment il-punt 16.2, tas-Sezzjoni I tal-Parti A tal-Anness IV tagħha,
   Billi:
   
               (1)
            
            
               Permezz tad-Deċiżjoni tal-Kummissjoni 2006/473/KE tal-5 ta’ Lulju 2006 li tagħraf ċerti pajjiżi terzi u ċerti żoni ta’ pajjiżi terzi bħala ħielsa mill-Xanthomonas campestris (il-varjetajiet kollha patoġeniċi għaċ-Ċitru), iċ-Cercospora angolensis Carv. et Mendes u l-Guignardia citricarpa Kiely (il-varjetajiet kollha patoġeniċi għaċ-Ċitru) (2), in-New South Wales, l-Awstralja ta’ Isfel u Victoria fl-Awstralja huma rikonoxxuti bħala ħielsa mill-Xanthomonas campestris (il-varjetajiet kollha patoġeniċi għaċ-Ċitru).
            
         
               (2)
            
            
               L-Awstralja ressqet informazzjoni teknika dettaljata, abbażi tar-riżultati tal-programmi ta’ ġestjoni u ta’ eradikazzjoni tal-mard u ta’ stħarriġiet uffiċjali multiannwali, li turi li tifqigħa ta’ Xanthomonas campestris fi Queensland inqerdet b’suċċess u li t-Territorju ta’ Fuq u l-Awstralja tal-Punent kienu ħielsa mill-Xanthomonas campestris. Il-ħelsien minn dan oganiżmu dannuż għaldaqstant għandu jiġi rikonoxxut għaż-żoni kollha tal-Awstralja kontinetali fejn jitkabbar iċ-ċitru.
            
         
               (3)
            
            
               Id-Deċiżjoni 2006/473/KE għandha għaldaqstant tiġi emendata skont dan.
            
         
               (4)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Fl-Artikolu 1(2) tad-Deċiżjoni 2006/473/KE, il-punt (a) qed jiġi mibdul b’dan li ġej:
   
               “(a)
            
            
               L-Awstralja: New South Wales, it-Territorju ta’ Fuq, Queensland, l-Awstralja ta’ Isfel, Victoria u l-Awstralja tal-Punent;”.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-1 ta’ Marzu 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  ĠU L 187, 8.7.2006, p. 35.